Document ID: 32006R1532

PADOMES REGULA (EK) Nr. 1532/2006
(2006. gada 12. oktobris)
par konkrētu augstākā labuma liellopa gaļas produktu importa kvotu nosacījumiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Ieteicams pieņemt pasākumus, lai nodrošinātu to nosacījumu ievērošanu, kas attiecas uz konkrētām tarifa kvotām augstākā labuma liellopu gaļas importam Kopienā.
(2)
Konsultācijās ar valstīm, kas eksportē augstākā labuma liellopu gaļu saskaņā ar ES PTO tarifa kvotām attiecīgi 11 000 t, 5 000 t un 4 000 t, noskaidrojusies nepieciešamība precizēt šo kvotu importa nosacījumus.
(3)
Situācijas skaidrības labad ir ieteicams piešķirt tarifa kvotas, kurām Argentīna, Brazīlija un Urugvaja ir vienīgās piegādātājas uz attiecīgo valsti.
(4)
Komisijai tāpēc būtu jāpieņem definīcijas, kuras ir vieglāk pārbaudāmas un verificējamas saskaņā ar procedūru, kas paredzēta 32. panta 1. punktā Padomes Regulā (EK) Nr. 1254/1999 (1999. gada 17. maijs) par liellopu un teļa gaļas tirgus kopīgo organizāciju (1) un kas dod iespējas ex post pārbaudīt un verificēt atbilstību definīcijai, nemainot importa pamatnosacījumus,
IR PIEŅĒMUSI ŠO REGULU.
1. pants
Nosacījumus ES PTO tarifa kvotām attiecīgi 11 000 t, 5 000 t un 4 000 t, importējot Kopienā augstākā labuma liellopu gaļas produktus ar KN kodu 0201 30 00, 0202 30 90, 0206 10 95 un 0206 29 91, piemēro tā, kā noteikts šīs regulas pielikumā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2006. gada 12. oktobrī

Labels: 13
3
17
18